text: নোয়াখালী পৌরসভা বাংলাদেশের নোয়াখালী জেলার অন্তর্গত একটি পৌরসভা।
  
  আয়তন  
  ১৭ বর্গকিলোমিটার।
  
  অবস্থান ও সীমানা 
  
  নোয়াখালী সদর উপজেলার উত্তরাংশে নোয়াখালী পৌরসভার অবস্থান। এ পৌরসভার পশ্চিমে কাদির হানিফ ইউনিয়ন ও বিনোদপুর ইউনিয়ন, দক্ষিণে নোয়াখালী ইউনিয়ন,পূর্বে অশ্বদিয়া ইউনিয়ন নিয়াজপুর ইউনিয়ন ও কাদির হানিফ ইউনিয়নের কিছু অংশ রয়েছে এবং উত্তরে বেগমগঞ্জ উপজেলার একলাশপুর ইউনিয়ন অবস্থিত।
  
  প্রতিষ্ঠাকাল 
  ১৮৭৬ সালে নোয়াখালী পৌরসভা প্রতিষ্ঠিত হয়।
  
  প্রশাসনিক এলাকা 
  নোয়াখালী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এটি একটি ক শ্রেণীর পৌরসভা।
  
  যোগাযোগ ব্যবস্থা নোয়াখালী শহর থেকে ঢাকা ও চট্টগ্রামের যোগাযোগ ব্যবস্থা খুবই ভালো, বর্তমানে নোয়াখালী-পদুয়ারবাজার বিশ্বরোড ও নোয়াখালী-ফেনী মহাসড়ক ফোরলেনের কাজ শেষ পর্যায়। এই দুটি ফোরলেন সমাপ্ত হলে নোয়াখালী শহর থেকে ঢাকা ৩ ঘন্টা  ও চট্টগ্রামে ২.৫০ ঘন্টার মধ্যে পৌঁছানো যাবে।
  
  শিক্ষা ব্যবস্থা 
  
  নোয়াখালী পৌরসভায় নোয়াখালী সরকারি কলেজ, নোয়াখালী সরকারি মহিলা কলেজ,মাইজদী পাবলিক কলেজ,সোনাপুর ডিগ্রী কলেজ, মেডিকেল কলেজ হাসপাতাল, মেডিকেল এসিস্ট্যান্ট স্কুল, পিটিআই, নোয়াখালী আইন কলেজ,নোয়াখালী কারামতিয়া কামিল মাদ্রাসা,আলামিন মাদ্রাসা,  নোয়াখালী জিলা স্কুল,নোয়াখালী সরকারি বালিকা উচ্চ বিদ্যালয় , হরিনারায়ণপুর উচ্চ বিদ্যালয় ,অরুণচন্দ্র উচ্চ বিদ্যালয়,মাইজদি বালিকা বিদ্যানিকেতন, মাইজদি গার্লস স্কুল,পৌর কল্যাণ উচ্চ বিদ্যালয়,  ব্রাদার আন্দ্রে উচ্চ বিদ্যালয় ,আহমদিয়া উচ্চ বিদ্যালয় ,পুলিশ কেজি স্কুল,মোশারেফ গ্রামার স্কুল সহ অনেক শিক্ষা প্রতিষ্ঠান রয়েছে।
  
  অর্থনীতি
  
  জনপ্রতিনিধি 
   বর্তমান পৌর মেয়র: মোহাম্মদ সহিদ উল্যাহ খান সোহেল
  
  আরও দেখুন 
   নোয়াখালী সদর উপজেলা
   সুধারাম মডেল থানা
   নোয়াখালী জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:নোয়াখালী জেলার পৌরসভা
  বিষয়শ্রেণী:নোয়াখালী সদর উপজেলা শিক্ষা প্রতিষ্ঠান
title: নোয়াখালী পৌরসভা